Danske arter på habitatdirektivets bilag IV

EF-Habitat­direktivets bilag IV opremser en række dyre og plantearter der af fælleskabsbetydning, der kræver streng beskyttelse 

Direktivets Artikel 12 og 13 fastsætter stramme rammer og krav om beskyttelse af de nævnte arters naturlige udbredelsesområde.

Kapitel 5 i naturbeskyttelsesloven handler om beskyttelse af plante- og dyrearter, og § 29 a siger:  De dyrearter, der er nævnt i bilag 3 til loven, må ikke forsætligt forstyrres med skadelig virkning for arten eller bestanden. Forbuddet gælder i forhold til alle livsstadier af de omfattede dyrearter.

Stk. 2. Yngle- eller rasteområder for de arter, der er nævnt i bilag 3 til loven, må ikke beskadiges eller ødelægges. Bilag 3 i naturbeskyttelsesloven rummer de danske bilag IV-arter i habitatdirektivet . Arternes forekomst og udbredelse opdateres løbende gennem det nationale program for overvågning af vandmiljø og natur (NOVANA) .

Liste over arter på habitatdirektivets bilag IV 
Som er naturligt hjemmehørende i Danmark og beskyttet efter § 29 a og § 30, stk. 2.

Pattedyr 
Småflagermus (Microchirotera)
Alle arter, herunder
 Vandflagermus (Myotis daubentoni)
 Damflagermus (Myotis dasycneme)
 Skægflagermus (Myotis mystcinus)
 Brandts flagermus (Myotis brandtii)
 Frynseflagermus (Myotis nattereri)
 Bechsteins flagermus (Myotis bechsteini)
 Skimmelflagermus (Vespertilio murinus)
 Sydflagermus (Estesicus serotinus)
 Brunflagermus (Nyctalus noctula)
 Bredøret flagermus (Barbastella barbastellus)
 Langøret flagermus (Plecotus auritus)
 Dværgflagermus (Pipistrellus pygmaeus)
 Troldflagermus (Pipistrellus nathusii)
 Pipistrelflagermus (Pipistrellus pipistrellus)

Gnavere (Rodentia)
 Hasselmus (Muscardinus avellanarius)
 Birkemus (Sicista betulina)

Rovdyr (Carnivora)
 Odder (Lutra lutra)
 Ulv (Canis lupus)

Hvaler (Cetacea)
Alle arter, herunder mest relevant
Marsvin  (Phocoena phocoena)
Hvidnæse (Lagenorhynchus albirostris)
Vågehval (Balaenoptera acutorostrata)

Krybdyr 
Sumpskildpadder
 Europæisk sumpskildpadde (Emys orbicularis)

Firben
 Markfirben (Lacerta agilis) 	 

Snoge
 Glatsnog (Coronella austriaca)
 Æskulapsnog (Elaphe longissima)

Padder 
Salamandre
 Stor vandsalamander (Triturus cristatus)

Skivetungede frøer
 Klokkefrø (Bombina bombina)

Løgfrøer
 Løgfrø (Pelobates fuscus)

Løvfrøer	 
 Løvfrø (Hyla arborea)

Ægte frøer
 Spidssnudet frø (Rana arvalis)
 Springfrø (Rana dalmatina)

Tudser
 Strandtudse (Bufo calamita)
 Grønbroget tudse (Bufo viridis)

Fisk 
Laksefisk
 Snæbel (Coregonus oxyrhynchus)

Insekter 
Biller
 Bred vandkalv (Dytiscus latissimus )
 Lys skivevandkalv (Graphoderus bilineatus)

Torbister
 Eremit (Osmoderma eremita)

Sommerfugle
Sortplettet blåfugl (Maculinea arion)

Guldsmede
 Grøn mosaikguldsmed (Aeshna viridis)
 Stor kærguldsmed (Leucorrhinia pectoralis)
 Grøn kølleguldsmed (Ophiogomphus cecilia)

Bløddyr 

Muslinger
 Tykskallet malermusling (Unio crassus)

Planter 
 Enkelt månerude
 Liden najade
 Fruesko
 Mygblomst
 Vandranke
 Gul stenbræk
 Krybende sumpskærm

Eksterne kilder og henvisninger 

 Særlig beskyttelse af visse dyrearter  på Naturstyrelsens websider.
 Danske arter på EF-Habitatdirektivets Bilag II, IV & V på Habitatarter.dk

Arter på habitatdirektivets bilag IV